עינאבוס

עינאבוס (בערבית: عينابوس) היא עיירה פלסטינית במחוז שכם שבמרכז השומרון, 12 ק"מ מדרום לשכם. לפי נתוני הלשכה הפלסטינית המרכזית לסטטיסטיקה, מנתה העיירה כ-2,840 נפש באמצע שנת 2016.

היסטוריה
לפי עדויות ארכאולוגיות האזור היה מיושב החל מתקופת הברונזה הקדומה. בפסגת ההר החולש על הכפר נמצאת "ח'ירבת עטרוד", שהייתה מיושבת בתקופת הברונזה הקדומה ומאז ראשית תקופת הברזל ועד התקופה הביזנטית. במערב הכפר נמצאת "ח'רבת סריסיה" בה שרידי מבנים ובורות מהתקופה הרומית בארץ ישראל.

בתקופת המנדט הבריטי
במפקד 1922 שנערך על ידי שלטונות המנדט הבריטי, הייתה אוכלוסיית הכפר 227 מוסלמים, ובמפקד 1931 היא גדלה ל-244 מוסלמים אשר שכנו ב-118 בתים.

ב-1945 האוכלוסייה בכפר הייתה 340 מוסלמים, ואילו שטח הקרקע הכולל של הכפר היה 4,011 דונם.

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה עינאבוס משליטה בריטית לירדנית.

בעקבות מלחמת השחרור, ולאחר הסכמי שביתת הנשק של 1949, עברה עינאבוס לשליטה ירדנית. בסקר האוכלוסין הירדני משנת 1961 נמנו בכפר 524 תושבים.

לאחר 1967

בעקבות מלחמת ששת הימים עברה עינאבוס משליטה ירדנית לישראלית.

בעקבות הסכמי אוסלו הוגדרו 85% מאדמות הכפר כשטח B, ואילו 15% הנותרים הוגדרו כשטח C.

בעשור השני של המאה ה-21 החל הכפר לסבול באופן קבוע מהתנכלויות של מתנחלים במסגרת פעולות "תג מחיר", בין השאר אירועים של יידוי אבנים, כריתת מטעי זיתים, הצתות של כלי רכב ושדות:
 בנובמבר 2003, נעקרו מאות עצי זית סמוך לכפר. ראש ממשלת ישראל, אריאל שרון, גינה את המעשה ואמר שיש לתפוס את האחראים.
 במאי 2005, רועה צאן מהכפר התלונן במשטרה כי בועז אלברט, סגן רכז הביטחון של ההתנחלות יצהר, שדד ממנו כבשים באיומי אקדח.
 ביוני 2006, עצרה המשטרה שלושה מתנחלים מיצהר בחשד שהציתו שלושה כלי רכב בכפר.
 בדצמבר 2009, פעילי תג מחיר הציתו בית ושתי מכוניות בכפר.
 ביוני 2010, נשרפו מאות עצי זית בעת עימותים בין תושבי הכפר לבין מתנחלים מיצהר.
 באוקטובר 2010, התלוננו תושבי הכפר שמתנחלים מיצהר דקרו סוס שבאו איתו למסיק.
 ב-21 בפברואר 2018, התלונן רועה צאן במשטרה כי מתנחלים שחטו את הכבשים שלו ותקפו אותו, סמוך לכפר. הרועה דיווח כי רעולי הפנים הגיעו מכיוון ההתנחלות יצהר. הוא נפגע בראש ובידו, וקיבל טיפול רפואי בבית החולים רפידיה בשכם. לדבריו הוא יצא בשעות הבוקר עם עדר שמנה כ-70 כבשים, חמש מתוכן נשחטו על ידי התוקפים.
 ב-9 במרץ 2018, פורסם סרטון שצולם בכפר בו נראתה חבורת מתנחלים מיידה אבנים על בתי הכפר, בנוכחות חיילים, שלא עשו דבר.
 ב-13 ביוני 2019, צמיגים של חמש מכוניות נוקבו ובקירות לצדן רוססו הכתובות בעברית "ד"ש מהבאלד" ו"פינוי יצהר - תג מחיר".

קישורים חיצוניים

Welcome To 'Aynabus
Einabus, Welcome to Palestine
Survey of Western Palestine, Map 14:  IAA, Wikimedia commons
  Einabus Village Profile, המכון למחקר יישומי - ירושלים, ARIJ
 Einabus (aerial photo), ARIJ
 Development Priorities and Needs in ‘Einabus, ARIJ
Aggressions on Palestinians, their Properties and their Lands In 'Einabus village 06-12, 2009, POICA
Continuous Colonists' Aggressions against Palestinian Lands and Belongings in 'Einabus Village 1 April 2010, POICA
 Setting 150 Olive Trees Ablaze in 'Einabus – Nablus city 20, September, 2011, POICA
Colonists of Yizhar Set a Car Ablaze 18, May, 2012, POICA
 Welcome to Bayt Dajan

הערות שוליים

הרשות הפלסטינית: יישובים
נפת שכם